তথ্যবিবরণী নম্বর : ৩৫৯০

**২৫তম বিশেষায়িত কূটনীতিক প্রশিক্ষণ কোর্সের সনদপত্র বিতরণ**

ঢাকা, ৭ আশ্বিন (২২ সেপ্টেম্বর):

ফরেন সার্ভিস একাডেমি আয়োজিত ৯ মাস মেয়াদী ২৫তম বিশেষায়িত কূটনীতিক প্রশিক্ষণ কোর্সের সফল সমাপন ও সনদপত্র বিতরণ উপলক্ষে গতকাল ঢাকায় একটি বিশেষ অনুষ্ঠানের আয়োজন করা হয়। পররাষ্ট্রমন্ত্রী ড. এ কে আব্দুল মোমেন অনুষ্ঠানে প্রধান অতিথি এবং পররাষ্ট্র প্রতিমন্ত্রী মোঃ শাহ্‌রিয়ার আলম বিশেষ অতিথি হিসেবে উপস্থিত ছিলেন।

মন্ত্রী চলমান বৈশ্বিক করোনা মহামারির চ্যালেঞ্জ মোকাবিলা করে নির্ধারিত সময়ের মধ্যে প্রশিক্ষণ কোর্স শেষ করার জন্য ফরেন সার্ভিস একাডেমিকে সাধুবাদ জানান। তিনি প্রশিক্ষণ কর্মসূচি সফলভাবে সম্পন্ন করায় এবং আরো বৃহত্তর ভূমিকায় মন্ত্রণালয় তথা রাষ্ট্রীয় দায়িত্ব পালনের যোগ্যতা অর্জনের জন্য প্রশিক্ষণার্থী কর্মকর্তাদের অভিনন্দন জানান।

প্রতিমন্ত্রী করোনা প্রতিকূলতা ও চ্যালেঞ্জের অভূতপূর্ব সময়ে সফলভাবে প্রশিক্ষণ সমাপ্ত করার জন্য প্রশিক্ষণার্থী কর্মকর্তাদের অভিনন্দন জানান। তিনি কর্মকর্তাদের 'বাংলাদেশ ব্র্যান্ডিং' ‘অর্থনৈতিক কূটনীতি-সহ চলমান বিষয়াবলির প্রতি বিশেষ মনোযোগ দেওয়ার পাশাপাশি বাংলাদেশের ভাবমূর্তি সমুন্নত রাখার পরামর্শ দেন।

পররাষ্ট্রসচিব করোনা সংকট থাকা সত্ত্বেও কোর্সটি যথাসময়ে শেষ করায় ভূয়সী প্রশংসা করেন। তিনি প্রশিক্ষণার্থীদের চাকুরি জীবনের প্রতিটি পর্যায়ে দেশের সার্বভৌমত্ব এবং স্বাধীনতার প্রতি প্রতিজ্ঞাবদ্ধ থাকার আহ্বান জানান।

ফরেন সার্ভিস একাডেমির রেক্টর ও অতিরিক্ত পররাষ্ট্র সচিব সৈয়দ মাসুদ মাহমুদ খন্দকার-সহ পররাষ্ট্র মন্ত্রণালয়ের উর্ধ্বতন কর্মকর্তাবৃন্দ এ সময় উপস্থিত ছিলেন।

২৫তম বিশেষায়িত কূটনীতিক প্রশিক্ষণ কোর্সটি ২৬শে ডিসেম্বর ২০১৯ এ শুরু হয়েছিল। বিসিএস (পররাষ্ট্র) ক্যাডারের ৩৫ এবং ৩৬ ব্যাচের মোট ১৮ জন কর্মকর্তা এই কোর্সে অংশ নেন। প্রথমদিকে ক্লাসরুমভিত্তিক নিয়মিত সেশন পরিচালনা করা হলেও করোনাকালে অনলাইন প্ল্যাটফর্মে সেশন পরিচালনার মাধ্যমে কোর্সের কার্যক্রম সমাপ্ত করা হয়।

#

খাদীজা/খালিদ/রফিকুল/সেলিম/২০২০/২২৫০ ঘণ্টা

তথ্যবিবরণী নম্বর : ৩৫৮৯

**মৎস্য ও প্রাণিসম্পদ মন্ত্রীর মায়ের মৃত্যুতে পররাষ্ট্রমন্ত্রীর শোক**

ঢাকা, ৭ আশ্বিন (২২ সেপ্টেম্বর) :

মৎস্য ও প্রাণিসম্পদ মন্ত্রী শ ম রেজাউল করিমের মা মাজেদা বেগমের মৃত্যুতে গভীর শোক ও দুঃখ প্রকাশ করেছেন পররাষ্ট্রমন্ত্রী ড. এ কে আব্দুল মোমেন।

ড. মোমেন মরহুমার বিদেহী আত্মার মাগফেরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

#

তৌহিদুল/নাইচ/সঞ্জীব/জয়নুল/২০২০/১৯৫৫ঘণ্টা

তথ্যবিবরণী নম্বর : ৩৫৮৮

**ঝুঁকি নিয়ে দিনরাত কাজ করে যাচ্ছেন প্রধানমন্ত্রী**

ঢাকা, ৭ আশ্বিন (২২ সেপ্টেম্বর) :

নিজের জীবনের ঝুঁকি নিয়ে করোনা মহামারির মধ্যে দেশ ও মানুষের জন্য দিনরাত নিরলস ভাবে কাজ করে যাচ্ছেন প্রধানমন্ত্রী শেখ হাসিনা। গত কয়েক মাসে শুধু কোভিড-১৯ মোকাবিলায় প্রধানমন্ত্রীর নির্দেশনা বাস্তবায়নে জানুয়ারি থেকে জুন মাস পর্যন্ত সরকারের বিভিন্ন বিভাগ ও মন্ত্রণালয় যেসব নির্দেশনা জারি করেছে তার পরিমাণ ১ হাজার ৯৭৬ পৃষ্ঠা। ভবিষ্যতে করোনা মহামারির মতো দুর্যোগ মোকাবিলার কথা চিন্তা করে এসব নির্দেশনা সংরক্ষণের উদ্যোগ নিয়েছে প্রধানমন্ত্রীর কার্যালয়। এসব নির্দেশনা বই আকারে ৫টি ভলিউমে সংরক্ষণ করা হয়েছে।

প্রধানমন্ত্রীর কার্যালয়ের সচিব মোঃ তোফাজ্জল হোসেন মিয়ার তত্ত্বাবধায়নে করোনা মোকাবিলায় প্রধানমন্ত্রীর নির্দেশনা বাস্তবায়নে সরকারের বিভিন্ন মন্ত্রণালয় ও বিভাগ থেকে জারি করা এসব প্রজ্ঞাপন সংকলন করা হয়। তিনি বলেন, প্রধানমন্ত্রী প্রতিটি বিষয়ের সার্বক্ষণিক খোঁজ খবর রাখছেন এবং সে অনুযায়ী প্রতিনিয়ত বিভিন্ন নির্দেশনা দিচ্ছেন। করোনা মোকাবিলায় সরকারের অভিজ্ঞতা ভবিষ্যতে কাজে লাগবে। ভবিষ্যতের কথা চিন্তা করে এসব নির্দেশনা সংরক্ষণের উদ্যোগ নেওয়া হয়েছে বলে তিনি জানান।

প্রধানমন্ত্রীর প্রেস সচিব ইহসানুল করিম বলেন, এই করোনা মহামারির মধ্যে নিজের জীবনের ঝুঁকি নিয়ে জনগণের জীবন ও জীবিকা নিশ্চিত করতে স্বাস্থ্যবিধি মেনে প্রধানমন্ত্রী প্রতিটি বিষয়, প্রতিটি মুহুর্ত মনিটর করছেন এবং প্রয়োজনীয় দিকনির্দেশনা দিয়ে যাচ্ছেন। তিনি বলেন, প্রধানমন্ত্রী নিজের জীবনের চেয়ে দেশ ও দেশের জনগণকে বড় মনে করেন।

করোনা মহামারি থেকে মানুষের জীবন বাঁচাতে স্বাস্থ্য সুরক্ষা ও চিকিৎসার ব্যবস্থা, জনগণকে সচেতন করা এবং ক্ষতিগ্রস্ত মানুষকে অর্থ ও খাদ্য সহায়তার পাশাপাশি কর্মসংস্থান সৃষ্টি, ব্যবসা-বাণিজ্য, অর্থনীতি চাঙ্গা রাখতে বিভিন্ন পদক্ষেপ নেয় সরকার।

গুরুত্বপূর্ণ বিভিন্ন নির্দেশনার পাশাপাশি কোভিড-১৯ মহামারি থেকে মানুষের জীবন বাঁচাতে এবং জীবিকা নিশ্চিত করতে এখন পর্যন্ত মোট ১ লাখ ১২ হাজার ৬৩৩ কোটি টাকার (জিডিপি’র ৪ দশমিক ৩ শতাংশ) ২১টি প্রণোদনা প্যাকেজ ঘোষণা করেছে প্রধানমন্ত্রী শেখ হাসিনার নেতৃত্বাধীন সরকার।

সরকার ঘোষিত ২১টি প্রণোদনা প্যাকেজ নিম্নরূপ :

* + রপ্তানিমুখী শিল্প প্রতিষ্ঠানসমূহের জন্য বিশেষ তহবিল (মোট বরাদ্দ ৫ হাজার কোটি টাকা);
  + ক্ষতিগ্রস্ত শিল্প ও সার্ভিস সেক্টরের প্রতিষ্ঠানসমূহের জন্য ওয়ার্কিং ক্যাপিটাল সুবিধ প্রদান (মোট বরাদ্দ ৩৩ হাজার কোটি টাকা);
  + ক্ষুদ্র (কুটির শিল্প-সহ) ও মাঝারি শিল্প প্রতিষ্ঠানসমূহের ওয়ার্কিং ক্যাপিটাল সুবিধা প্রদান (মোট বরাদ্দ ২০ হাজার কোটি টাকা);
  + বাংলাদেশ ব্যাংক প্রবর্তিত ইডিএফ এর সুবিধা বাড়ানো (মোট বরাদ্দ ১২ হাজার ৭৫০ কোটি টাকা);
  + Pre-shipment Credit Refinance Scheme (মোট বরাদ্দ ৫ হাজার কোটি টাকা);
  + চিকিৎসক, নার্স এবং স্বাস্থ্যকর্মীদের বিশেষ সম্মানী (১০০ কোটি টাকা);
  + করোনা ভাইরাসে আক্রান্ত অথবা মৃত্যুর ক্ষেত্রে ক্ষতিপূরণ (৭৫০ কোটি টাকা);
  + বিনামূল্যে খাদ্যসামগ্রী বিতরণ (মোট বরাদ্দ ২ হাজার ৫০৩ কোটি টাকা);
  + ১০ টাকা কেজি দরে চাউল বিক্রয় (মোট বরাদ্দ ২৫১ কোটি টাকা);
  + লক্ষ্যভিত্তিক জনগোষ্ঠীর মাঝে নগদ অর্থ বিতরণ (মোট বরাদ্দ ১ হাজার ২৫৮ কোটি টাকা);
  + ভাতা কর্মসূচির আওতা বৃদ্ধি (মোট বরাদ্দ ৮১৫ কোটি টাকা);
  + গৃহহীন মানুষদের জন্য গৃহ নির্মাণ (মোট বরাদ্দ ২ হাজার ১৩০ কোটি টাকা);
  + বোরো ধান ও চাল ক্রয় কার্যক্রম (মোট বরাদ্দ ৮৬০ কোটি টাকা);
  + কৃষি কাজ যান্ত্রিকীকরণ (৩২ হাজার ২২০ কোটি টাকা);
  + কৃষি ভর্তুকি (৯ হাজার ৫০০ কোটি টাকা);
  + কৃষি পুনঃঅর্থায়ন স্কিম ( মোট বরাদ্দ ৫ হাজার কোটি টাকা);
  + নিম্ন আয়ের পেশাজীবী কৃষক ও ক্ষুদ্র ব্যবসায়ীদের জন্য পুনঃঅর্থায়ন স্কিম (মোট বরাদ্দ ৩ হাজার কোটি টাকা);
  + কর্মসৃজন কার্যক্রম (পল্লী সঞ্চয় ব্যাংক, কর্মসংস্থান ব্যাংক, প্রবাসী কল্যাণ ব্যাংক এবং পিকেএসএফ এর মাধ্যমে ২ হাজার কোটি টাকা);
  + বাণিজ্যিক ব্যাংকসমূহের গত এপ্রিল-মে মাসে স্থগিতকৃত ঋণের আংশিক সুদ মওকুফ বাবদ সরকারের ভর্তুকি (২ হাজার কোটি টাকা);
  + Credit Risk Sharing Scheme (CRS) for SME Sector (২ হাজার কোটি টাকা);
  + রপ্তানিমুখী তৈরিপোশাক, চামড়াজাত পণ্য ও পাদুকাশিল্পের দুস্থ শ্রমিকদের জন্য সামাজিক সুরক্ষা কার্যক্রম প্রবর্তন (১ হাজার ১৩২ কোটি টাকা) নির্ধারণ।

#

ইমরুল/নাইচ/সঞ্জীব/রফিকুল/জয়নুল/২০২০/১৯৫০ঘণ্টা

তথ্যবিবরণী নম্বর : ৩৫৮৭

**সীমান্তে ৭৩টি নতুন আধুনিক কম্পোজিট বিওপি নির্মাণ করবে বিজিবি**

ঢাকা, ৭ আশ্বিন (২২ সেপ্টেম্বর):

প্রধানমন্ত্রীর আন্তরিক প্রচেষ্টায় ও প্রত্যক্ষ নিদের্শনায় এবং স্বরাষ্ট্র মন্ত্রণালয়ের উদ্যোগে বিজিবি'র অপারেশনাল সক্ষমতা বৃদ্ধি ও দেশের সীমান্ত সুরক্ষা নিশ্চিতকরণের লক্ষ্যে সীমান্তে ৭৩টি নতুন আধুনিক কম্পোজিট বর্ডার আউট পোস্ট (বিওপি) নির্মাণ করবে বর্ডার গার্ড বাংলাদেশ (বিজিবি)।

সীমান্তে জনবল বৃদ্ধি, বিওপিতে কর্মরত বিজিবি সদস্যদের বাসস্থান সেবা উন্নতকরণ, ভৌত সুবিধা এবং কাঠামোগত নিরাপত্তা জোরদারকরণের লক্ষ্যে প্রধানমন্ত্রী এই বাহিনীর ধারাবাহিক উন্নয়নে বিভিন্ন যুগান্তকারী পদক্ষেপ গ্রহণ করেছেন। এরই ধারাবাহিকতায় আজ একনেকের সভায় আরো ৭৩টি নতুন কম্পোজিট বিওপি নির্মাণের বিষয়ে প্রধানমন্ত্রী অনুমোদন প্রদান করেছেন।

উল্লেখ্য, প্রধানমন্ত্রীর নির্দেশনায় ইতিপূর্বে ১৩৪টি বিওপি নির্মিত হয়েছে।

#

শরিফুল/নাইচ/রফিকুল/সেলিম/২০২০/১৯২০ ঘণ্টা

তথ্যবিবরণী নম্বর : ৩৫৮৬

**নেপালকে করোনা চিকিৎসা সামগ্রী প্রদান করলো বাংলাদেশ**

ঢাকা, ৭ আশ্বিন (২২ সেপ্টেম্বর):

পররাষ্ট্রমন্ত্রী ড. এ কে আব্দুল মোমেন আজ ঢাকায় রাষ্ট্রীয় অতিথি ভবন পদ্মায় নেপালের রাষ্ট্রদূত ড. বংশিধর মিশ্রের নিকট করোনার ঔষধ ও স্বাস্থ্য সুরক্ষা সামগ্রী হস্তান্তর করেন।

প্রধানমন্ত্রী শেখ হাসিনার নির্দেশে গঠিত ‘সার্ক কোভিড-১৯ জরুরি তহবিল’ এর আওতায় বাংলাদেশের জনগণের পক্ষ থেকে নেপালের জনগণের প্রতি বন্ধুত্বের নিদর্শনস্বরূপ এ উপহার সামগ্রী প্রদান করা হয়। এ সকল উপহার সামগ্রীর মধ্যে রয়েছে বাংলাদেশে তৈরি রেমিডেসিভির ইনজেকশন, পিপিই, হ্যান্ড স্যানিটাইজার এবং ফ্লোর ক্লিনার।

এ সময় পররাষ্ট্রমন্ত্রী করোনা প্রতিরোধে বাংলাদেশের দ্রুত পদক্ষেপ গ্রহণ এবং উন্নত দেশসমূহে বাংলাদেশের উন্নতমানের ঔষধ ও স্বাস্থ্য সুরক্ষা সামগ্রী রপ্তানির বিষয়টি উল্লেখ করেন।

নেপালের রাষ্ট্রদূত করোনার বিরুদ্ধে বাংলাদেশ সরকারের সময়োচিত পদক্ষেপ এবং এদেশের উদ্যোক্তা ও ঔষধ প্রস্তুতকারক কোম্পানিগুলোর ভূয়সী প্রশংসা করেন। সমাজের প্রান্তিক জনগোষ্ঠীর স্বাস্থ্য সুরক্ষায় বাংলাদেশের কাছ থেকে শিক্ষণীয় আছে বলেও তিনি অভিমত ব্যক্ত করেন। এছাড়া সার্কভুক্ত দেশসমূহের মধ্যে এ ধরনের সহযোগিতা ভবিষ্যতে অব্যাহত থাকবে বলে ড. বংশিধর মিশ্র আশাবাদ ব্যক্ত করেন।

এ বছর মার্চ মাসে সার্ক নেতৃবৃন্দের অংশগ্রহণে “সার্ক কোভিড-১৯ জরুরি তহবিল” গঠন করা হয়, যা নিজ নিজ দেশের পররাষ্ট্র মন্ত্রণালয়ের মাধ্যমে পরিচালিত হচ্ছে। উক্ত তহবিলে বাংলাদেশের পক্ষ থেকে প্রধানমন্ত্রী ১৫ লাখ মার্কিন ডলার প্রদান করেন।

#

তৌহিদুল/নাইচ/সঞ্জীব/সেলিম/২০২০/১৮১০ ঘণ্টা

তথ্যবিবরণী নম্বর : ৩৫৮৫

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ৭ আশ্বিন (২২ সেপ্টেম্বর):

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৪ হাজার ১৬৪ জনের নমুনা পরীক্ষা করে ১ হাজার ৫৫৭ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৩ লাখ ৫২ হাজার ১৭৮ জন।

গত ২৪ ঘণ্টায় ২৮ জন-সহ এ পর্যন্ত ৫ হাজার ৭ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২ লাখ ৬০ হাজার ৭৯০ জন।

#

দলিল উদ্দিন/নাইচ/সঞ্জীব/রেজাউল/২০২০/১৭২০ ঘণ্টা

তথ্যবিবরণী নম্বর : ৩৫৮৪

**একনেকে পাঁচ প্রকল্পের অনুমোদন**

ঢাকা, ৭ আশ্বিন (২২ সেপ্টেম্বর) :

জাতীয় অর্থনৈতিক পরিষদের নির্বাহি কমিটি একনেক এক হাজার ২৬৬ কোটি ১৩ লাখ টাকা ব্যয় সংবলিত পাঁচটি প্রকল্প অনুমোদন করেছে। সবগুলো প্রকল্প সরকারি অর্থায়নে বাস্তবায়ন হবে ।

প্রধানমন্ত্রী এবং একনেক-এর চেয়ারপারসন শেখ হাসিনার সভাপতিত্বে আজ গণভবনের সাথে সংযুক্ত হয়ে ভিডিও কনফারেন্সের মাধ্যমে শেরে বাংলা নগরস্থ এনইসি সম্মেলন কক্ষে অনুষ্ঠিত সভায় এ অনুমোদন দেওয়া হয়।

অনুমোদিত প্রকল্পসমূহের মধ্যে রয়েছে সড়ক পরিবহন ও সেতু মন্ত্রণালয়ের ‘জামালপুর জেলার দিগপাইত-সরিষাবাড়ি-তারাকান্দি সড়ক যথাযথ মান ও প্রশস্ততায় উন্নীতকরণ’ প্রকল্প; স্বরাষ্ট্র মন্ত্রণালয়ের ‘সীমান্ত এলাকায় বিজিবি’র ৭৩টি কম্পোজিট ও আধুনিক বর্ডার অবজারভেশন পোস্ট-বিওপি নির্মাণ’ প্রকল্প; সমাজকল্যাণ মন্ত্রণালয়ের ‘আটটি সরকারি শিশু পরিবারে ২৫ শয্যাবিশিষ্ট শান্তিনিবাস স্থাপন’ প্রকল্প; প্রবাসী কল্যাণ ও বৈদেশিক কর্মসংস্থান মন্ত্রণালয়ের ‘৪০ উপজেলায় ৪০টি কারিগরি প্রশিক্ষণ কেন্দ্র ও চট্টগ্রামে একটি ইনস্টিটিউট অব মেরিন টেকনোলজি স্থাপন প্রথম সংশোধিত’ প্রকল্প এবং মৎস্য ও প্রাণিসম্পদ মন্ত্রণালয়ের ‘ইলিশ সম্পদ উন্নয়ন ও ব্যবস্থাপনা’ প্রকল্প।

​অর্থমন্ত্রী আ হ ম মুস্তফা কামাল, পরিকল্পনা মন্ত্রী এম এ মান্নান, কৃষিমন্ত্রী মোঃ আব্দুর রাজ্জাক, তথ্য মন্ত্রী ড. হাছান মাহ্‌মুদ, স্থানীয় সরকার, পল্লী উন্নয়ন ও সমবায় মন্ত্রী মোঃ তাজুল ইসলাম, শিক্ষামন্ত্রী ডা. দীপু মনি, শিল্পমন্ত্রী নূরুল মজিদ মাহমুদ হুমায়ূন, স্বাস্থ্যমন্ত্রী জাহিদ মালেক, বাণিজ্যমন্ত্রী টিপু মুনশি, প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ, পরিবেশ, বন ও জলবায়ু পরিবর্তন বিষয়ক মন্ত্রী মোঃ শাহাব উদ্দিন সভার কার্যক্রমে অংশগ্রহণ করেন।

সভায় মন্ত্রিপরিষদ সচিব, প্রধানমন্ত্রীর মুখ্যসচিব, এসডিজি বিষয়ক মুখ্য সমন্বয়ক, পরিকল্পনা কমিশনের সদস্যবৃন্দ, সংশ্লিষ্ট মন্ত্রণালয়সমূহের সচিব এবং ঊর্ধ্বতন কর্মকর্তাগণ উপস্থিত ছিলেন।

#

শাহেদ/পরীক্ষিৎ/কামাল/খোরশেদ/২০২০/১৬১০ ঘণ্টা

তথ্যবিবরণী                                                                           নম্বর : ৩৫৮৩

**মৎস্য ও প্রাণিসম্পদ মন্ত্রীর মায়ের মৃত্যুতে মন্ত্রিপরিষদের সদস্যবৃন্দের শোক**

ঢাকা, ৭ আশ্বিন (২২ সেপ্টেম্বর) :

মৎস্য ও প্রাণিসম্পদ মন্ত্রী শ ম রেজাউল করিমের মাতা মাজেদা বেগমের মৃত্যুতে মন্ত্রী ও প্রতিমন্ত্রীবর্গ গভীর শোক ও দুঃখ প্রকাশ করেছেন।

পৃথক পৃথক শোকবার্তায় তাঁরা মরহুমা মাজেদা বেগমের রুহের মাগফেরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

মৎস্য ও প্রাণিসম্পদ মন্ত্রীর মায়ের মৃত্যুতে গভীর শোক ও দুঃখ প্রকাশ করেছেন মুক্তিযুদ্ধ বিষয়ক মন্ত্রী আ ক ম মোজাম্মেল হক, সড়ক পরিবহন ও সেতুমন্ত্রী ওবায়দুল কাদের, কৃষিমন্ত্রী ড. মোঃ আব্দুর রাজ্জাক, তথ্যমন্ত্রী ড. হাছান মাহ্‌মুদ, আইন, বিচার ও সংসদ বিষয়ক মন্ত্রী আনিসুল হক, পরিকল্পনা মন্ত্রী এম এ মান্নান, খাদ্যমন্ত্রী সাধন চন্দ্র মজুমদার, বাণিজ্যমন্ত্রী টিপু মুনশি, সমাজকল্যাণ মন্ত্রী নুরুজ্জামান আহমেদ, পরিবেশ মন্ত্রী মোঃ শাহাব উদ্দিন, বিজ্ঞান ও প্রযু্ক্তি মন্ত্রী স্থপতি ইয়াফেস ওসমান, পার্বত্য চট্টগ্রাম শান্তি চুক্তি বাস্তবায়ন ও পরিবীক্ষণ কমিটির আহবায়ক আলহাজ আবুল হাসানাত আবদুল্লাহ্ এবং সমাজকল্যাণ প্রতিমন্ত্রী মোঃ আশরাফ আলী খান খসরু, তথ্য প্রতিমন্ত্রী ডা. মুরাদ হাসান, সংস্কৃতি বিষয়ক প্রতিমন্ত্রী কে এম খালিদ, বেসরকারি বিমান পরিবহন ও পর্যটন প্রতিমন্ত্রী মোঃ মাহবুব আলী।

মন্ত্রী ও প্রতিমন্ত্রীগণ মরহুমা মাজেদা বেগমের বিদেহী আত্মার শান্তি কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।

#

মারুফ/পরীক্ষিৎ/কামাল/রেজ্জাকুল/আসমা/২০২০/১৪৩০ ঘণ্টা

তথ্যবিবরণী                                                                           নম্বর : ৩৫৮২

**মৎস্য ও প্রাণিসম্পদ মন্ত্রীর মায়ের মৃত্যুতে তথ্যমন্ত্রীর শোক**

ঢাকা, ৭ আশ্বিন (২২ সেপ্টেম্বর) :

মৎস্য ও প্রাণিসম্পদ মন্ত্রী এডভোকেট শ ম রেজাউল করিম-এর মা মাজেদা বেগমের মৃত্যুতে গভীর শোক ও দুঃখ প্রকাশ করেছেন তথ্যমন্ত্রী ড. হাছান মাহ্‌মুদ ।

মন্ত্রী এক শোকবার্তায় শোকসন্তপ্ত পরিবারের প্রতি গভীর সমবেদনা জানান এবং মরহুমার রুহের মাগফেরাত কামনা করেন।

#

নাছের/পরীক্ষিৎ/কামাল/রেজ্জাকুল/আসমা/২০২০/১৫০০ ঘণ্টা

তথ্যবিবরণী নম্বর : ৩৫৮১

**৫ অক্টোবর বিশ্ব শিশু দিবস**

ঢাকা, ৭ আশ্বিন (২২ সেপ্টেম্বর) :

এ বছর ৫ অক্টোবর বিশ্ব শিশু দিবস এবং ৫ থেকে ১১ অক্টোবর শিশু অধিকার সপ্তাহ-২০২০ পালন করা  হবে। বিশ্ব  শিশু দিবস এবং শিশু অধিকার সপ্তাহ উপলক্ষ্যে আয়োজিত উদ্বোধন অনুষ্ঠানে প্রধানমন্ত্রী শেখ হাসিনা প্রধান অতিথি হিসেবে অনলাইনে সংযুক্ত থাকবেন। প্রতিবছর অক্টোবর মাসের প্রথম সোমবার বিশ্ব শিশু দিবস হিসেবে পালন করা হয়।

এবছরে বিশ্ব শিশু দিবসের প্রতিপাদ্য নির্ধারণ হয়েছে ‘শিশুর সাথে  শিশুর তরে, বিশ্ব গড়ি নতুন করে’।

আগামী ৩০ সেপ্টেম্বর যথাযথভাবে জাতীয় কন্যা শিশু দিবস-২০২০ জেলা ও উপজেলায় উদযাপিত হবে। বিশ্ব শিশু দিবস ও শিশু অধিকার সপ্তাহ-২০২০ এর অনুষ্ঠানের সাথে সমন্বয়ক্রমে ৬ অক্টোবর রাজধানীতে জাতীয় কন্যা শিশু দিবস উদযাপন করা হবে। এবছরে কন্যা শিশু দিবসের প্রতিপাদ্য নির্ধারণ হয়েছে ‘আমরা সবাই সোচ্চার, বিশ্ব হবে সমতার’।

বিশ্ব শিশু দিবস ও শিশু অধিকার সপ্তাহ উপলক্ষ্যে ঢাকায় বাংলাদেশ শিশু একাডেমিসহ দেশব্যাপি বিভিন্ন ধরনের কর্মসূচি গ্রহণ করা হয়েছে। ৫ থেকে ১১ অক্টোবর সপ্তাহব্যাপি শিশুর সুরক্ষা, বিকাশ ও উন্নয়নের ক্ষেত্রে বিষয়ভিত্তিক কর্মসূচি অনলাইনে পালন করা হবে।

#

আলমগীর/পরীক্ষিৎ/শাহ আলম/কামাল/খোরশেদ/২০২০/১৪১০ ঘণ্টা

তথ্যবিবরণী নম্বর : ৩৫৮০

**জাতির পিতার আদর্শে উজ্জীবিত হয়ে দেশের জন্য কাজ করতে হবে**

**- রাষ্ট্রদূত শাহাবুদ্দিন আহমদ**

টোকিও (22 †m‡Þ¤^i) :

জাপানে নবনিযুক্ত রাষ্ট্রদূত শাহাবুদ্দিন আহমদ কর্মকর্তা–কর্মচারীদেরকে জাতির পিতা বঙ্গবন্ধু শেখ মুজিবুর রহমানের আদর্শ ও নীতি ধারণ করে প্রধানমন্ত্রী শেখ হাসিনা ঘোষিত ‘রূপকল্প-২০২১’ ও ‘রূপকল্প-২০৪১’ বাস্তবায়নে অধিকতর নিষ্ঠা ও দায়িত্বশীলতার সাথে কাজ করার আহ্বান জানান। আজ টোকিও মিশনের সহকর্মীদের সাথে এক মতবিনিময় অনুষ্ঠানে তিনি এ আহ্বান জানান।

রাষ্ট্রদূত বলেন, জাপান বাংলাদেশের পরম বন্ধুরাষ্ট্র এবং দু’দেশের মধ্যে নিবিড় সম্পর্ক বিদ্যমান। ১৯৭১ সালের ১৬ ডিসেম্বর বিজয় অর্জনের পরপরই জাপান বাংলাদেশকে স্বীকৃতি দেয়। বাংলাদেশ-জাপান সম্পর্কন্নোয়ন, দেশে জাপানি বিনিয়োগ বৃদ্ধি ও বাণিজ্য সম্প্রসারণ, শ্রম বাজার প্রসার এবং প্রবাসীদের কল্যাণে কাজ করার দৃঢ় অভিপ্রায় ব্যক্ত করে তিনি সংশ্লিষ্ট সকলের সহযোগিতা কামনা করেন।

এর আগে রাষ্ট্রদূত জাতির পিতা বঙ্গবন্ধু শেখ মুজিবুর রহমান-এর প্রতিকৃতিতে ফুল দিয়ে শ্রদ্ধা জানান। পরে বঙ্গবন্ধুসহ ১৯৭৫ সালের ১৫ আগস্ট নির্মমভাবে নিহত বঙ্গমাতা ফজিলাতুন নেছা মুজিব এবং বঙ্গবন্ধু পরিবারের সকল সদস্য, জাতীয় চার নেতা, মুক্তিযুদ্ধের ৩০ লাখ শহীদ ও যুদ্ধাহত মুক্তিযোদ্ধা এবং সম্ভ্রম হারানো দুই লাখ মা- বোনের অবদানের কথা শ্রদ্ধাভরে স্মরণ করে দোয়া-মোনাজাত করা হয়।

#

শিপলু/পরীক্ষিৎ/শাহ আলম/জুলফিকার/কামাল/খোরশেদ/২০২০/১১২০ ঘণ্টা

তথ্যবিবরণী                                                                           নম্বর : ৩৫৭৯

**মৎস্য ও প্রাণিসম্পদ মন্ত্রীর মায়ের মৃত্যুতে ওবায়দুল কাদেরের শোক**

ঢাকা, ৭ আশ্বিন (২২ সেপ্টেম্বর) :

মৎস্য ও প্রাণিসম্পদ মন্ত্রী এডভোকেট শ ম রেজাউল করিম-এর মা মাজেদা বেগমের মৃত্যুতে গভীর শোক ও দুঃখ প্রকাশ করেছেন সড়ক পরিবহন ও সেতুমন্ত্রী এবং বাংলাদেশ আওয়ামী লীগের সাধারণ সম্পাদক ওবায়দুল কাদের।

মন্ত্রী এক শোকবার্তায় শোকসন্তপ্ত পরিবারের প্রতি গভীর সমবেদনা জানান এবং মরহুমার রুহের মাগফেরাত কামনা করেন।

#

নাছের/পরীক্ষিৎ/কামাল/রেজ্জাকুল/আসমা/২০২০/১২০০ ঘণ্টা

তথ্যবিবরণী নম্বর : ৩৫৭৮

**মৎস্য ও প্রাণিসম্পদ মন্ত্রীর মাতা মাজেদা বেগমের ইন্তেকাল**

XvKv,7 Avwk¦b (22 †m‡Þ¤^i) :

মৎস্য ও প্রাণিসম্পদ মন্ত্রী শ ম রেজাউল করিমের মাতা মাজেদা বেগম ইন্তেকাল করেছেন, ইন্না লিল্লাহি ............ রাজিউন।

সোমবার রাতে খুলনার সিটি মেডিকেল কলেজ হাসপাতালে বার্ধক্যজনিত কারণে চিকিৎসাধীন অবস্থায় তিনি মৃত্যুবরণ করেন। মৃত্যুকালে তাঁর বয়স হয়েছিলো ৭৩ বছর। তিনি পাঁচপুত্র ও দুইকন্যা সন্তানের গর্বিত মাতা। মৃত্যুকালে তিনি অসংখ্য গুণগ্রাহী রেখে গেছেন। জীবদ্দশায় তিনি তাঁর সন্তানদের উচ্চশিক্ষা ও মৌলিক ইসলামি শিক্ষায় শিক্ষিত করেছেন।

মৎস্য ও প্রাণিসম্পদ মন্ত্রী তাঁর মায়ের বিদেহী আত্মার মাগফেরাত কামনা করে সকলের দোয়া চেয়েছেন।

মৎস্য ও প্রাণিসম্পদ মন্ত্রীর মায়ের মৃত্যুতে মন্ত্রণালয়ের কর্মকর্তা-কর্মচারীদের পক্ষ থেকে গভীর শোক ও দুঃখ প্রকাশ করেছেন মৎস্য ও প্রাণিসম্পদ সচিব রওনক মাহমুদ।

#

ইফতেখার/পরীক্ষিৎ/শাহ আলম/জুলফিকার/কামাল/রেজ্জাকুল/খোরশেদ/২০২০/১০২০ ঘণ্টা